***Приложение № 3.2***

**Проект!**

**ДОГОВОР № ……..**

**ЗА ВЪЗЛАГАНЕ НА ОБЩЕСТВЕНА ПОРЪЧКА**

Днес, …………2019 г., в гр. Раковски между:

**ОБЩИНА РАКОВСКИ**, ЕИК BG 000471543 с административен адрес в гр. Раковски, Област Пловдив, пл. „България” № 1, представлявана от Павел Андреев Гуджеров – Кмет на Община Раковски и Ана Павлова Маджарска – Гл. счетоводител на Община Раковски, от една страна, като ВЪЗЛОЖИТЕЛ

и

**„.................................“........**, със седалище и адрес на управление на дейността в ............................., област........................................., община ................гр..............................ул................................., ЕИК................., представлявано от ............................................... от друга, като ИЗПЪЛНИТЕЛ,

На основание чл. 112, ал. 1 от Закона за обществени поръчки и в изпълнение на Решение № ОПЗ - ……/................г. на Кмета на Община Раковски за избор на изпълнител, след проведена процедура за възлагане на обществена поръчка с предмет: „Изграждане на съоръжение за екстремни спортове - площадка за скейтборд, разположена в УПИ III-2290, кв. 144, по ПУП на гр. Раковски, община Раковски“, в изпълнение на проект на община Раковски, финансиран по подмярка 7.2 от мярка 7 от ПРСР 2014-2020 по две обособени позиции“, за **Обособена позиция 2**: „Доставка и монтаж на оборудване и обзавеждане за обект: „Изграждане на съоръжение за екстремни спортове - площадка за скейтборд, разположена в УПИ III-2290, кв. 144, по ПУП на гр. Раковски, община Раковски“, в изпълнение на проект на община Раковски, финансиран по подмярка 7.2 от мярка 7 от ПРСР 2014-2020“ се сключи настоящият договор за възлагане на обществена поръчка, с който страните постигнаха съгласие за следното:

**I. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу определеното в договора възнаграждение на своя отговорност и със свои ресурси да достави франко обекта на възложителя, монтира и прехвърли собствеността на оборудване и обзавеждане за обект: *„Изграждане на съоръжение за екстремни спортове - площадка за скейтборд, разположена в УПИ III-2290, кв. 144, по ПУП на гр. Раковски, община Раковски“*, в изпълнение на проект на община Раковски, финансиран по подмярка 7.2 от мярка 7 от ПРСР 2014-2020, в съответствие с техническите параметри и количества, подробно описани в:

1. Техническата спецификация към документацията за възлагане на обществената поръчка;

2. Предложението за изпълнение на поръчката на ИЗПЪЛНИТЕЛЯ – приложение към Договора;

3. Инвестиционния проект;

4. Остойностени от ИЗПЪЛНИТЕЛЯ и одобрени от ВЪЗЛОЖИТЕЛЯ количествено-стойностни сметки и анализни цени.

**(2)** В обхвата на поръчката е включено и гаранционно обслужване на доставените стоки в рамките на гаранционния срок, офериран от участника, който срок започва да тече, считано от датата на подписване на Констативен акт за установяване годността за приемане на строежа – Приложение № 15 към чл. 7, ал. 3, т. 15 от Наредба № 3 от 31 юли 2003 година.

**Чл. 2.** В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.(*ако е приложимо*)

**ІІ. СРОК НА ДОГОВОРА. СРОК ЗА ИЗПЪЛНЕНИЕ НА ДОСТАВНО -МОНТАЖНИТЕ РАБОТИ. МЯСТО НА ДОСТАВКАТА.**

**Чл. 3. (1)** Настоящият договор влиза в сила от датата на подписването му от двете страни и приключва с изтичането на срока на гаранцията на стоките, предмет на Договора.

**(2)** Срокът за изпълнение на доставно-монтажните работи е, както следва: **………........... (**словом**………) календарни дни**, съгласно Техническото предложение на ИЗПЪЛНИТЕЛЯ.

**(3)** Срокът за изпълнение на доставно-монтажните работи включва периода от време, както следва:

-*начало*: датата на получаване на възлагателно писмо от Изпълнителя за стартиране на дейностите по изпълнение на поръчката;

-*край*: датата на подписване, от всички участници в инвестиционния процес, на Констативен акт за установяване годността за приемане на строежа – Приложение № 15 към чл. 7, ал. 3, т. 15 от Наредба № 3 от 31 юли 2003 година.

**Чл. 4.** Мястото на изпълнение на Договора е мястото, където следва да бъде доставено и монтирано необходимото оборудване и обзавеждане, а именно: УПИ III-2290, кв. 144, по ПУП на гр. Раковски, община Раковски.

**III. УСЛОВИЯ НА ДОСТАВКА. ПРЕДАВАНЕ И ПРИЕМАНЕ НА ИЗПЪЛНЕНИЕТО. ПРЕМИНАВАНЕ НА СОБСТВЕНОСТТА И РИСКА.**

**Чл. 5. (1)** ИЗПЪЛНИТЕЛЯТ се задължава да достави до мястото на доставка и съответно да прехвърли собствеността и предаде на ВЪЗЛОЖИТЕЛЯ стоката, предмет на доставка, отговаряща на техническите стандарти и изисквания, и окомплектована с ръководство за употреба/експлоатация/паспорт/лиценз/техническа спецификация/ и сервизна документация, издадена от производителя на български език.

**(2)** За съответствието на доставената стока и приемането й по вид, количество, компоненти, окомплектовка се подписва приемо-предавателен протокол, подписан от ВЪЗЛОЖИТЕЛЯ и ИЗПЪЛНИТЕЛЯ, след проверка за: отсъствие на „Несъответствия“ (недостатъци, дефекти, повреди, липси и/или несъответствия на доставената стоката и/или придружаващата я документация с изискванията на настоящия Договор, както и с техническите характеристики и с изискванията, представени в Техническото предложение на ИЗПЪЛНИТЕЛЯ и Техническата спецификация на ВЪЗЛОЖИТЕЛЯ и инвестиционния проект), наличие на окомплектовка на доставката и представяне на документите, изискващи се съгласно ал. 1. Проверката се осъществява от страна на ВЪЗЛОЖИТЕЛЯ. Приемо-предавателният протокол се изготвя от ИЗПЪЛНИТЕЛЯ и съдържа основанието за съставянето му (номер на договора), други идентифициращи данни на стоката, предмет на доставка.

**(3)** ИЗПЪЛНИТЕЛЯТ уведомява ВЪЗЛОЖИТЕЛЯ писмено в срок от 5 (пет) календарни дни предварително за конкретните дати и час, на които ще се извърши доставката. При предаването на стоката, ИЗПЪЛНИТЕЛЯТ осигурява на Възложителя необходимото според обстоятелствата време да я прегледа за явни несъответствия, като същото не може да надвишава 5 (пет) календарни дни.

**(4)** При констатиране на явни несъответствия, ВЪЗЛОЖИТЕЛЯТ има право да откаже да подпише приемо-предавателен протокол. В тези случаи, страните подписват констативен протокол, в който се описват констатираните несъответствия и се посочва срокът, в който същите ще бъдат отстранени. След отстраняване на несъответствията, страните подписват двустранен Приемо-предавателен протокол за приемане на доставката. В случай че несъответствията са съществени и не бъдат отстранени в рамките на дадения от ВЪЗЛОЖИТЕЛЯ срок, или при забавяне на доставката с повече от 10 (десет) работни дни, ВЪЗЛОЖИТЕЛЯТ има право да прекрати Договора, както и право да получи неустойка в размер на сумата по гаранцията за изпълнение на Договора, както и да получи обратно всички платени авансово от ВЪЗЛОЖИТЕЛЯ суми.

**(5)** Подписването на приемо-предавателния протокол без забележки има силата на приемане на доставката от страна на ВЪЗЛОЖИТЕЛЯ, освен в случаите на „скрити несъответствия“, които не могат да бъдат установени при обикновения преглед на стоката. Приемането на доставката с Приемо-предавателния протокол няма отношение към установените впоследствие в гаранционния срок скрити несъответствия.

**(6)** ВЪЗЛОЖИТЕЛЯТ се задължава да уведоми писмено ИЗПЪЛНИТЕЛЯ за всички скрити несъответствия, които не е могъл да узнае при приемането на доставката в срок до 5 (пет) календарни дни от узнаването им, но не по-късно от изтичане на гаранционния срок.

**(7)** При наличие на явни несъответствия, посочени в констативния протокол по ал. 4 и/или при наличие на скрити несъответствия, констатирани от ВЪЗЛОЖИТЕЛЯ и съобщени на ИЗПЪЛНИТЕЛЯ по реда на ал. 6:

1. ИЗПЪЛНИТЕЛЯТ заменя доставената стока или съответния компонент със съответстващи с изискванията на настоящия Договор в срока, посочен съответно в констативния протокол и/или в разумен срок след получаване на уведомлението ал. 6 или

2. цената по Договора се намалява съответно с цената на несъответстващите компоненти или с разходите за отстраняване на несъответствията, ако това не води до промяна в предмета на поръчката и запазването на тези компоненти, позволява нормалната експлоатация на стоката.

**(8)** В случаите на несъответствия, посочени в констативния протокол по ал. 4, ВЪЗЛОЖИТЕЛЯТ не дължи заплащане на цената по чл. 8, ал. 1 преди отстраняването им.

**Чл. 6.** Подписването от всички участници в инвестиционния процес на Констативен акт за установяване годността за приемане на строежа – Приложение № 15 към чл. 7, ал. 3, т. 15 от Наредба № 3 от 31 юли 2003 година има силата на приемане на извършения монтаж от страна на ВЪЗЛОЖИТЕЛЯ.

**Чл. 7.** Собствеността и риска от случайно повреждане или погиване на стоката, предмет на доставка преминава от ИЗПЪЛНИТЕЛЯ върху ВЪЗЛОЖИТЕЛЯ от датата на подписване на Констативния акт за установяване годността за приемане на строежа, съгласно чл. 6.

**ІV. ЦЕНИ И НАЧИН НА ПЛАЩАНЕ**

**Чл. 8. (1)** Общата цена за изпълнение предмета на договора съгласно Ценовото предложение на Изпълнителя и приложена към него Количествено стойностна сметка (КСС), е в размер на**: .............................. /словом ............................../ лв. без вкл. ДДС или ................................../словом ........................................../ лв. с вкл. ДДС.**

**(2)** Цената, посочена в ал. 1 е фиксирана (крайна за времето на изпълнение на Договора).

**(3)** Цената по алинея 1 е за цялостното извършване на дейностите и включва всички преки и непреки разходи, необходими за изпълнение на дейностите от предмета на договора. Цената подлежи на промяна при изменение на договора на основание чл. 116 от ЗОП.

**Чл. 9. (1)** ВЪЗЛОЖИТЕЛЯТ заплаща на ИЗПЪЛНИТЕЛЯ стойността на извършените дейности от предмета на договора по следната схема:

**1. Авансово плащане** в размер до **10 %** (десет на сто)от стойността на договора, съгласно чл. 8, ал.1 - изплаща се в срок до 7 (седем) календарни дни, считано от датата на получаване на възлагателно писмо от Изпълнителя за стартиране на дейностите по изпълнение на поръчката и след представяне на фактура от ИЗПЪЛНИТЕЛЯ.

**2. Междинно плащане** в размер до **30 %** (тридесет на сто)от стойността на договора, съгласно чл. 8, ал. 1 - изплаща се в срок до 7 (седем) календарни дни, считано от датата на подписване на приемо-предавателен протокол за доставка на стоките, съставен от ИЗПЪЛНИТЕЛЯ и подписан от ВЪЗЛОЖИТЕЛ и ИЗПЪЛНИТЕЛ, придружен от документи, доказващи изпълнението на доставката - ръководство за употреба/експлоатация/паспорт/лиценз/техническа спецификация/ и сервизна документация, издадена от производителя на български език Плащането се извършва след представяне на фактура от Изпълнителя.

**3. Окончателно плащане -** Възложителят заплаща остатъчната сума от цената по чл. 8, ал. 1, след приспадане на авансовото и междинното плащане, в срок до 10 (десет) календарни дни от съставяне на Констативен акт за установяване годността за приемане на строежа – Приложение № 15 към чл. 7, ал. 3, т. 15 от Наредба № 3 от 31 юли 2003 година и въз основа и след представяне от ИЗПЪЛНИТЕЛЯ на ВЪЗЛОЖИТЕЛЯ на следните документи:

2.1. Подробна количествено-стойностна сметка - на ИЗПЪЛНИТЕЛЯ се заплаща за съответното количество доставени от него стоки, съгласно посочената от него в количествено-стойностната сметка единична цена за всяка позиция;

2.2. Приемо-предавателен протокол за доставка на стоките, съставен от ИЗПЪЛНИТЕЛЯ и подписан от ВЪЗЛОЖИТЕЛ и ИЗПЪЛНИТЕЛ, придружен от документите, доказващи изпълнението на доставката - ръководство за употреба/експлоатация/паспорт/лиценз/техническа спецификация/ и сервизна документация, издадена от производителя на български език.

2.3. Оригинална данъчна фактура за окончателната стойност на дължимата сума, издадена от ИЗПЪЛНИТЕЛЯ и подписана от ВЪЗЛОЖИТЕЛЯ, съдържаща всички законови реквизити.

**(2)** Размерът на окончателното плащане се изчислява като разлика от стойността на действително извършени и подлежащи на заплащане доставка и монтаж на оборудване и обзавеждане и авансово и междинно разплатените суми.

**(3)** От окончателното плащане се приспадат всички суми за неизвършени доставка и монтаж на оборудване и обзавеждане и начислени неустойки, в случай че има такива.

**(4)** Плащанията по настоящия договор се осъществяват в лева, чрез банков превод от ВЪЗЛОЖИТЕЛЯ по посочената от ИЗПЪЛНИТЕЛЯ банкова сметка, както следва:

IBAN ………………….; BIC …………………..; Банка …….……

**(5)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 4 в срок от 3 (три) работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**(6)** Фактурите за извършване на плащанията се изготвят на български език, в съответствие със Закона за счетоводството и подзаконовите нормативни актове. Фактурата трябва да съдържа следния текст: „Разходът е по договор за предоставяне на безвъзмездна финансова помощ № .......................... по Програма за развитие на селските райони 2014 - 2020 година, съфинансирана от Европейския земеделски фонд за развитие на селските райони“.

**(7)** Когато ИЗПЪЛНИТЕЛЯТ предвижда използването на подизпълнители, директни плащания към същите могат да се извършват само при условията и реда на чл. 66 от ЗОП.

**V. ГАРАНЦИОННИ СРОКОВЕ И ГАРАНЦИОННА ОТГОВОРНОСТ**

**Чл. 10. (1)** Гаранционният срок на доставеното оборудване и обзавеждане е съгласно Техническото предложение на ИЗПЪЛНИТЕЛЯ и възлиза на ……………….................. (словом......................….)

Гаранционният срок започва да тече от датата на подписване на Констативен акт за установяване годността за приемане на строежа – Приложение № 15 към чл. 7, ал. 3, т. 15 от Наредба № 3 от 31 юли 2003 година.

**(2)** В рамките на гаранционния срок ИЗПЪЛНИТЕЛЯТ отстранява със свои сили и средства всички Несъответствия на стоките, предмет на доставката, съответно подменя дефектирали части и/или компоненти с нови, съгласно гаранционните условия и Техническото предложение на ИЗПЪЛНИТЕЛЯ.

**(3)** При установяване на появили се в гаранционния срок дефекти, ВЪЗЛОЖИТЕЛЯТ уведомява писмено ИЗПЪЛНИТЕЛЯ. Рекламационното съобщение на ВЪЗЛОЖИТЕЛЯ може да бъде изпратено по факс, електронна поща или обикновена поща.

**(4)** ИЗПЪЛНИТЕЛЯТ е длъжен да изпрати свои квалифицирани представители на място за констатиране и идентифициране на повредата в срок от 3 (три) календарни дни, от получаване на рекламационното съобщение на ВЪЗЛОЖИТЕЛЯ. В случай, че посоченият срок изтича в неработен ден да се счита, че същият изтича в 17:00 часа на първия работен ден.

**(5)** При визитата на сервизния екип на ИЗПЪЛНИТЕЛЯ се съставя констативен протокол за вида на повредата и срокът необходим за отстраняването ѝ в два еднообразни екземпляра.

**(6)** ИЗПЪЛНИТЕЛЯТ се задължава да отстрани за своя сметка появилите се в гаранционния срок дефекти до 10 (десет) календарни дни от получаване на рекламационното съобщение от страна на ВЪЗЛОЖИТЕЛЯ.

**(7)** В случай на неизпълнение на задължението на ИЗПЪЛНИТЕЛЯ по предходната алинея, ВЪЗЛОЖИТЕЛЯТ има право да отстрани дефектите за сметка на ИЗПЪЛНИТЕЛЯ. В този случай ИЗПЪЛНИТЕЛЯТ дължи на ВЪЗЛОЖИТЕЛЯ направените разходи за отстраняване на дефектите в двоен размер, както и претърпените щети и пропуснати ползи от забавеното отстраняване.

**(8)** В случай, че повредата не може да се отстрани на място и се налага транспортиране до сервизна база или е необходимо произнасяне или намеса на производителя и/или негов упълномощен представител, транспортните разходи от обектите до сервизната база са за сметка на ИЗПЪЛНИТЕЛЯ.

**(9)** В случай, че повредата не може да бъде отстранена, дефектиралата вещ се заменя с нова от същия вид и качество.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 11. (1)** ВЪЗЛОЖИТЕЛЯТ има право:

1. да иска от ИЗПЪЛНИТЕЛЯ да изпълни предмета на договора без отклонения, качествено и в срок, в съответствие с условията по договора;

2. да дава текущи задължителни указания и да проверява изпълнението на договора, като не пречи на оперативната работа на ИЗПЪЛНИТЕЛЯ;

3. да получава информация относно подготовката и хода на изпълнение на дейностите по договора;

4. да извършва проверки на документите на ИЗПЪЛНИТЕЛЯ, свързани с изпълнението на настоящия договор;

5. да получи всички документи или други продукти и материали, изготвени от ИЗПЪЛНИТЕЛЯ в изпълнение на настоящия договор.

6. на рекламация по отношение на доставената по Договора стока, както и по отношение на монтажа ѝ при условията, посочени в настоящия Договор и съгласно гаранционните условия.

7. да изисква от ИЗПЪЛНИТЕЛЯ замяната на несъответстваща с Техническите спецификации и/или дефектна стока и/или нейни компоненти, както и отстраняване на недостатъците по реда и в сроковете, определени с настоящия Договор.

8. когато ИЗПЪЛНИТЕЛЯТ не спазва изискванията на договора, както и на Техническото и Ценовото предложение, ВЪЗЛОЖИТЕЛЯТ може да откаже приемането на изпълнението, докато ИЗПЪЛНИТЕЛЯТ не изпълни изцяло своите задължения съгласно условията на договора, или да откаже частично или изцяло заплащането на цената по договора;

9. да удържа от дължимите плащания начислените и предявени неустойки и/или санкции за неизпълнение;

10. при възникнали дефекти в периода на гаранционния срок на същите, да изиска дефектите да бъдат отстранени от ИЗПЪЛНИТЕЛЯ без допълнително заплащане.

**(2)** ВЪЗЛОЖИТЕЛЯТ се задължава:

1. да осигури свободен достъп на ИЗПЪЛНИТЕЛЯ до обекта;

2. да оказва необходимото съдействие на ИЗПЪЛНИТЕЛЯ за изпълнението на настоящия договор, да осигури на ИЗПЪЛНИТЕЛЯ информацията и документите, необходими му за качественото извършване на дейностите;

3. при поискване от ИЗПЪЛНИТЕЛЯ да съдейства по въпросите, свързани с изпълнението на настоящия договор;

4. да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа в срок от 5 (пет) дни от датата на узнаване;

5. да приеме доставката на стоките съгласно условията на настоящия договор, ако отговаря на изискванията;

6. да заплати в договорените срокове дължимите суми на ИЗПЪЛНИТЕЛЯ;

7. да уведомява ИЗПЪЛНИТЕЛЯ писмено чрез рекламационно съобщение при установяване на появили се в гаранционния срок дефекти.

**VII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12.** ИЗПЪЛНИТЕЛЯТ има право:

1. да иска от ВЪЗЛОЖИТЕЛЯ необходимото съдействие за осъществяване на работата по Договора, включително предоставяне на нужната информация и документи за изпълнение на Договора и на необходимия достъп до мястото, където ще се монтира стоката.

2. да иска от ВЪЗЛОЖИТЕЛЯ приемане на работата, в случай че е изпълнена точно.

3. да получи уговореното в настоящия договор възнаграждение при условията, посочени в него.

**Чл. 13.** ИЗПЪЛНИТЕЛЯТ се задължава:

1. да изпълни предмета на договора качествено в съответствие с изискванията на ВЪЗЛОЖИТЕЛЯ, в срока и съобразно другите условия, предвидени в договора, както и при съобразяване с изискванията на Програмата за развитие на селските райони 2014 – 2020 и при съобразяване със специалните и общите условия към договора за предоставяне на безвъзмездно финансиране по Програмата.

2. да отстранява за своя сметка и в договорените срокове всички несъответствия, повреди, дефекти и/или отклонения на доставената стока, проявени или открити в рамките на гаранционния срок, констатирани и предявени по реда на настоящия Договор и съгласно гаранционните условия. ИЗПЪЛНИТЕЛЯТ се задължава при отстраняване на повреди, дефекти или недостатъци да влага само качествени части и материали.

3. да отстрани за своя сметка всички повреди, нанесени на имуществото на ВЪЗЛОЖИТЕЛЯ, както и да обезщети всяко трето лице, на което са нанесени вреди по време на и във връзка с монтажа/инсталацията на стоките.

4. да организира транспортирането и разтоварването на доставката до мястото по чл. 4 за своя сметка;

5. да предостави на ВЪЗЛОЖИТЕЛЯ цялата съпътстваща документация към всеки един от доставените артикули на български език;

6. да не разкрива информация пред трети лица, станала му известна при или по повод изпълнението на задълженията му по този договор;

7. да информира текущо ВЪЗЛОЖИТЕЛЯ за хода на изпълнението на договора;

8. да положи необходимата грижа за качествено извършване на дейностите по договора, като се стреми те да бъдат извършени по най-високите стандарти на професионална компетентност, етичност и почтеност;

9. да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки за тяхното разрешаване;

10. по време на доставката и на монтажните работи да пази обекта, като не допуска повреди или липси по него;

11. Да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП. (*ако е приложимо*);

12. Да участва във всички работни срещи, свързани с изпълнението на този Договор;

13. ИЗПЪЛНИТЕЛЯТ е длъжен да поддържа пълна и точна счетоводна и друга отчетна документация, позволяваща да се установи дали разходите са действително направени във връзка с изпълнението на договора.

14. ИЗПЪЛНИТЕЛЯТ е длъжен да съхранява всички документи по изпълнението на настоящия договор за период от 5 (пет) години след датата на приключването на дейностите по настоящия договор.

15. ИЗПЪЛНИТЕЛЯТ е длъжен да осигурява достъп, своевременно съдействие, да предоставя поисканите документи, данни и информация, свързани с проекта на представители на Държавен фонд „Земеделие“', Министерството на земеделието, храните и горите, Сметна палата, Европейската комисия, Европейската сметна палата, Европейската служба за борба с измамите, сертифициращият орган и на други определени с нормативен акт органи, включително на институции на Европейския съюз.

16. ИЗПЪЛНИТЕЛЯТ е длъжен да изпълнява всички препоръки, направени от страна на проверяващите органи в резултат на направена документална проверка или проверка на място.

**VІІI. ГАРАНЦИЯ ЗА ИЗПЪЛНЕНИЕ**

**Чл. 14. (1)** Гаранцията за качествено изпълнение на предмета на настоящия договор, която Изпълнителят представя на Възложителя при подписване на настоящия договор е в размер на **3 %** (три процента) от стойността на договора без ДДС.

**(2)** Гаранцията може да бъде под формата на:

1. Парична сума, преведена по банкова сметка на Възложителя:

IBAN: BG39UNCR70003321759906; BIC: UNCRBGSF - УНИКРЕДИТ БУЛБАНК АД – филиал Раковски или

2. Безусловна и неотменяема банкова гаранция, издадена в полза на възложителя със срок на валидност не по-малък от 30 (тридесет) дни след изтичане срока на договора или

3. Застраховка, която обезпечава изпълнението чрез покритие на отговорността на изпълнителя със срок на валидност не по-малък от 30 (тридесет) дни след изтичане срока на договора.

**(3)** Участникът сам избира формата на гаранцията за изпълнение на договора.

**(4)** Възложителят усвоява гаранцията за изпълнение, когато Изпълнителят не е изпълнил задълженията си по настоящия договор и/или ги е изпълнил неточно – частично, забавено и/или некачествено. Възложителят има право да усвои гаранцията изцяло или такава част от същата, която покрива отговорността на Изпълнителя от неизпълнението и/или неточното изпълнение. От гаранцията могат да се усвояват и неустойки, и обезщетения.

**(5)** Внесената гаранция за качествено изпълнение се освобождава в срок до 14 (четиринадесет) работни дни от подписване на Констативен акт за установяване годността за приемане на строежа – Приложение № 15 към чл. 7, ал. 3, т. 15 от Наредба № 3 от 31 юли 2003 година и при условие, че Изпълнителят е изпълнил всички свои задължения по договора качествено и в договорените срокове.

**ІX. НЕИЗПЪЛНЕНИЕ, ОТГОВОРНОСТ И САНКЦИИ**

**Чл. 15.** При неизпълнение на задължение по настоящия договор, неизправната страна дължи на другата обезщетение за причинени вреди при условията на действащото българско гражданско и търговско законодателство.

**Чл. 16.** При забавено изпълнение на задължения по Договора от страна на ИЗПЪЛНИТЕЛЯ в нарушение на предвидените в този Договор срокове, същият заплаща на ВЪЗЛОЖИТЕЛЯ неустойка в размер на 0,5 % върху стойността на неизпълненото в срок задължение за всеки просрочен ден, но не повече от 20 % от общата стойност на неизпълнението.

**Чл. 17.** При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,5 % от дължимата сума за всеки просрочен ден, но не повече от 20 % от размера на забавеното плащане.

**Чл. 18.** ВЪЗЛОЖИТЕЛЯТ удовлетворява претенциите си по следния ред:

а) чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това;

б) чрез прихващане от дължими суми;

в) при липса на такива суми – по общия ред с покана за доброволно изпълнение и пристъпване към принудително събиране на дължимите суми по законоустановения ред.

**Чл. 19.** При частично неизпълнение на възложената работа, ИЗПЪЛНИТЕЛЯТ дължи неустойка в размер на 20 % от стойността на неизпълнените работи.

**Чл. 20.** При пълно неизпълнение на възложената работа, ИЗПЪЛНИТЕЛЯТ дължи неустойка в размер на 20 % от стойността на договора.

**Х. ПРЕКРАТЯВАНЕ И ИЗМЕНЕНИЕ НА ДОГОВОРА**

**Чл. 21 (1)** Действието на този договор се прекратява:

1. по взаимно съгласие между страните, изразено в писмена форма;

2. при настъпване на обективна невъзможност за изпълнение на въз­ложената работа;

3. с изтичане на срока на действие на договора;

4. с развалянето му - при виновно неизпълнение на задълженията на една от страните по договора – с 10 /десет/-дневно писмено предизвестие от изправната до неизправната страна.

**(2)** Възложителят прекратява действието на договора при наличието на обстоятелствата, визирани в чл. 118 от ЗОП.

**Чл. 22.** Измененията в сключения договор за отпускане на безвъзмездна финансова помощ и възникването на нови правила и условия в нормативен документ, договора за безвъзмездна финансова помощ, както и всякакви други документи и указания от ДФЗ – РА, свързани с размера на цената по договора, начина на плащане, начина на отчитане, както и всякакви други условия от настоящата поръчка, продиктувани от новите правила, се считат за основание за промяна на сключения договор по смисъла на чл. 116, ал. 1, т. 1 от ЗОП, като обхватът и естеството на възможните изменения, както и условията, при които те могат да се използват не трябва да води до промяна в предмета на договора.

**ХI. КОРЕСПОНДЕНЦИЯ. АДРЕСИ И БАНКОВИ СМЕТКИ НА СТРАНИТЕ**

**Чл. 23.** Всички съобщения и уведомления между страните по този договор ще бъдат в писмена форма като условие за действителност.

**Чл. 24.** В случай на промяна на адреси, телефони, банкови сметки и др. всяка страна е длъжна да уведоми другата в 7-дневен /седемдневен/ срок от настъпване на промяната.

**XII. ЗАКЛЮЧИТЕЛНИ РАЗПОРЕДБИ**

**Чл. 25.** Всяка от страните по този договор се задължава да не разпространява информация за другата страна, станала й известна при или но повод изпълнението на този договор.

**Чл. 26.** Всички съобщения между страните във връзка с този дого­вор следва да бъдат в писмена форма за действителност.

**Чл. 27.** Нищожността на някоя клауза от договора или на допълни­телно уговорени условия не води до нищожност на друга клауза или на договора като цяло.

**Чл. 28.** За всеки спор относно съществуването и действието на сключения договор или във връзка с неговото нарушаване, включител­но спорове и разногласия относно действителността, тълкуването, пре­кратяването, изпълнението или неизпълнението му, както и за всички въпроси, неуредени в този договор, се прилага българското гражданско и търговско право, като страните уреждат отношенията си чрез спора­зумение. При непостигане на съгласие спорът се отнася за решаване пред родово компетентния съд в гр. Пловдив.

Този договор се състави и подписа в четири еднообразни екземпляра, три от тях за Възложителя и един за Изпълнителя. Неразделна част от настоящия договор са:

* Ценово предложение на Изпълнителя и приложени към него КСС;
* Техническо предложение за изпълнение на поръчката.

ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

............................................................. .........................................................

ПАВЕЛ АНДРЕЕВ ГУДЖЕРОВ

КМЕТ НА ОБЩИНА РАКОВСКИ

ГЛ. СЧЕТОВОДИТЕЛ: ...............................

АНА ПАВЛОВА МАДЖАРСКА

СЪГЛАСУВАЛ ЮРИСТ: ..............................

.................................................................